# Úradný vestník C 66A/26.

| | ISSN 1977-1037 |
| --- | --- |
| Úradný vestník
  Európskej únie | C 66A |
| | |
| Slovenské vydanie | Informácie a oznámenia | Ročník 6426. februára 2021 |

ISSN 1977-1037

Úradný vestník

Európskej únie

C 66A

Slovenské vydanie

Informácie a oznámenia

Ročník 6426. februára 2021

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2021/C 66 A/01 | Generálne riaditeľstvo Spoločné výskumné centrum (JRC) — Uverejnenie oznámenia o voľnom pracovnom mieste na pozíciu riaditeľa pre vyraďovanie jadrových zariadení z prevádzky a nakladanie s odpadom (trieda AD 14) (článok 29 ods. 2 služobného poriadku) — COM/2021/10400 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2021/C 66 A/01

Generálne riaditeľstvo Spoločné výskumné centrum (JRC) — Uverejnenie oznámenia o voľnom pracovnom mieste na pozíciu riaditeľa pre vyraďovanie jadrových zariadení z prevádzky a nakladanie s odpadom (trieda AD 14) (článok 29 ods. 2 služobného poriadku) — COM/2021/10400

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 26.2.2021 | SK | Úradný vestník Európskej únie | CA 66/1 |
| --- | --- | --- | --- |

26.2.2021

SK

Úradný vestník Európskej únie

CA 66/1

---

Generálne riaditeľstvo Spoločné výskumné centrum (JRC)

Uverejnenie oznámenia o voľnom pracovnom mieste na pozíciu riaditeľa pre vyraďovanie jadrových zariadení z prevádzky a nakladanie s odpadom (trieda AD 14)

(článok 29 ods. 2 služobného poriadku)

COM/2021/10400

(2021/C 66 A/01)

Kto sme

Poslaním spoločného výskumného centra ako útvaru Európskej komisie pre vedu a vedomosti je podporovať politiky EÚ počas celého politického cyklu formou nezávislých dôkazov. JRC sa nachádza v 5 členských štátoch (Belgicko, Nemecko, Taliansko, Holandsko a Španielsko). Ďalšie informácie sú k dispozícii na adrese: https://ec.europa.eu/jrc.

Jadrový výskum je základným kameňom činností JRC od jeho vzniku a niektoré zariadenia používané na výskum sú odstavené, čo si vyžaduje vyradenie z prevádzky, zatiaľ čo v prípade zariadení, ktoré sa ešte stále používajú, je potrebné pokračovať v nakladaní s odpadom. V rámci EÚ sa čoraz väčší dôraz kladie na vyraďovanie jadrových zariadení z prevádzky a nakladanie s odpadom, o čom svedčí zriadenie účelového programu financovania vo viacročnom finančnom rámci na roky 2021 – 2027.

Čo ponúkame

Pozícia riaditeľa, ktorý vedie nové riaditeľstvo zodpovedné za vykonávanie programu vyraďovania z prevádzky a nakladania s jadrovým odpadom JRC (D&WM) v súlade so zistenými potrebami.

Cieľom riaditeľstva je buď transformovať 4 jadrové areály na opätovné použitie budov a/alebo pôdy na nejadrové účely, alebo preskúmať prevod požadovaných záväzkov súvisiacich s vyraďovaním z prevádzky, vyhoretým palivom a rádioaktívnym odpadom na hostiteľské členské štáty v prípade vzájomnej dohody.

Kľúčovým prvkom práce bude posilnenie dialógu s regulačnými orgánmi v hostiteľských členských štátoch s cieľom získať potrebné licencie a schválenia na urýchlenie a zefektívnenie vyraďovania z prevádzky a ukladanie odpadu.

Riaditeľ prevezme existujúci program D&WM ako základ pre vypracovanie upraveného programu D&WM, ktorý zahŕňa vymedzenie a riadenie súvisiacej práce vykonávanej externými dodávateľmi.

Riaditeľ bude mať sídlo v Ispre (IT), ktoré bude spočiatku hlavným centrom činností, zatiaľ čo v rámci svojej koordinačnej úlohy programu JRC D&WM spolupracuje aj s miestnymi riaditeľmi a príslušnými operačnými oddeleniami/sektormi v 3 ďalších lokalitách JRC s jadrovými činnosťami [Geel (BE), Petten (NL) a Karlsruhe (DE)].

Riaditeľ bude zodpovedný za riadenie zdrojov na dosiahnutie svojich cieľov v súlade s riadiacim rámcom Komisie a GR (právne požiadavky, normy vnútornej kontroly, integrovaný systém riadenia a záväzok JRC v oblasti personálneho riadenia). Riaditeľ by mal zabezpečiť čo najefektívnejšie, najúčinnejšie a najhospodárnejšie použitie zdrojov a zabezpečiť, aby sa činnosti vykonávali v súlade s príslušnými právnymi záväzkami, uplatniteľnými bezpečnostnými a licenčnými normami hostiteľských krajín. Riaditeľ tiež zabezpečuje účinné hodnotenie a vykazovanie svojich činností (výročné správy o pokroku, hodnotenia, šírenie výsledkov, prenos poznatkov atď.).

Riaditeľstvo tvorí jedno oddelenie a dva sektory s približne 50 stálymi zamestnancami, ale jeho štruktúra sa bude v budúcnosti pravdepodobne ďalej rozvíjať.

Koho hľadáme (výberové kritériá)

Ideálny uchádzač musí byť vynikajúcim a dynamickým odborníkom a spĺňať tieto výberové kritériá:

| a) | Manažérske zručnosti:







  — | odborná prax v oblasti technického riadenia a riadenia projektov na vysokej úrovni vrátane dohľadu nad internými odborníkmi a externými poskytovateľmi služieb, |
| --- | --- | --- |

a)

Manažérske zručnosti:

—

odborná prax v oblasti technického riadenia a riadenia projektov na vysokej úrovni vrátane dohľadu nad internými odborníkmi a externými poskytovateľmi služieb,

| — | silná schopnosť riadiť finančné zdroje v kontexte služieb vo verejnom záujme, |
| --- | --- |

—

silná schopnosť riadiť finančné zdroje v kontexte služieb vo verejnom záujme,

| — | silná schopnosť vypracovať stratégie a premietnuť ich do praktických návrhov opatrení, |
| --- | --- |

—

silná schopnosť vypracovať stratégie a premietnuť ich do praktických návrhov opatrení,

| — | schopnosť efektívne stanovovať priority a ciele a usmerňovať prácu tímov priamo na mieste aj na diaľku. |
| --- | --- |

—

schopnosť efektívne stanovovať priority a ciele a usmerňovať prácu tímov priamo na mieste aj na diaľku.

| b) | Odborné zručnosti a skúsenosti:







  — | dôkladné znalosti a skúsenosti s jadrovou bezpečnosťou a fyzickou ochranou v súvislosti s činnosťami vyraďovania priemyselných jadrových zariadení z prevádzky, |
| --- | --- | --- |

b)

Odborné zručnosti a skúsenosti:

—

dôkladné znalosti a skúsenosti s jadrovou bezpečnosťou a fyzickou ochranou v súvislosti s činnosťami vyraďovania priemyselných jadrových zariadení z prevádzky,

| — | znalosť právneho kontextu vydávania licencií v jadrovej oblasti a jadrovej bezpečnosti a fyzickej ochrany v kontexte EÚ a vo vnútroštátnom kontexte Talianska, Belgicka, Holandska a Nemecka bude výhodou, |
| --- | --- |

—

znalosť právneho kontextu vydávania licencií v jadrovej oblasti a jadrovej bezpečnosti a fyzickej ochrany v kontexte EÚ a vo vnútroštátnom kontexte Talianska, Belgicka, Holandska a Nemecka bude výhodou,

| — | dôkladná znalosť administratívnych a finančných postupov Komisie, |
| --- | --- |

—

dôkladná znalosť administratívnych a finančných postupov Komisie,

| — | vysokoškolské vzdelanie v odbore jadrové inžinierstvo/veda, fyzika alebo chémia alebo rovnocenné vzdelanie je žiaduce. |
| --- | --- |

—

vysokoškolské vzdelanie v odbore jadrové inžinierstvo/veda, fyzika alebo chémia alebo rovnocenné vzdelanie je žiaduce.

| c) | Osobnostné vlastnosti:







  — | vynikajúce komunikačné a vyjednávacie schopnosti, |
| --- | --- | --- |

c)

Osobnostné vlastnosti:

—

vynikajúce komunikačné a vyjednávacie schopnosti,

| — | vynikajúce organizačné zručnosti a schopnosť riešiť organizačné a prevádzkové problémy prístupom zameraným na dosiahnutie výsledkov , |
| --- | --- |

—

vynikajúce organizačné zručnosti a schopnosť riešiť organizačné a prevádzkové problémy prístupom zameraným na dosiahnutie výsledkov ,

| — | schopnosť vymieňať si informácie a spolupracovať s partnermi a kolegami. |
| --- | --- |

—

schopnosť vymieňať si informácie a spolupracovať s partnermi a kolegami.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: uchádzači musia mať:






  — | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, |
| --- | --- | --- |

—

Vysokoškolské vzdelanie alebo diplom: uchádzači musia mať:

—

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto jednoročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto jednoročná odborná prax nemôže byť zahrnutá do postgraduálnej odbornej praxe požadovanej ďalej v texte).

| — | Odborná prax: uchádzači musia mať aspoň 15-ročnú postgraduálnu odbornú prax (1) na pozícii, na ktorej sa vyžaduje uvedené vzdelanie. |
| --- | --- |

—

Odborná prax: uchádzači musia mať aspoň 15-ročnú postgraduálnu odbornú prax (1) na pozícii, na ktorej sa vyžaduje uvedené vzdelanie.

| — | Prax v riadiacej funkcii: v rámci odbornej postgraduálnej praxe musia mať uchádzači aspoň päť rokov skúseností vo vysokej riadiacej funkcii (2) v oblasti súvisiacej s ponúkanou pozíciou. |
| --- | --- |

—

Prax v riadiacej funkcii: v rámci odbornej postgraduálnej praxe musia mať uchádzači aspoň päť rokov skúseností vo vysokej riadiacej funkcii (2) v oblasti súvisiacej s ponúkanou pozíciou.

| — | Jazykové znalosti: Uchádzači musia mať dôslednú znalosť jedného z úradných jazykov Európskej únie (3) a uspokojivú znalosť ďalšieho z týchto úradných jazykov. Výberové komisie počas pohovoru overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa časť pohovoru môže uskutočniť v danom ďalšom jazyku. |
| --- | --- |

—

Jazykové znalosti: Uchádzači musia mať dôslednú znalosť jedného z úradných jazykov Európskej únie (3) a uspokojivú znalosť ďalšieho z týchto úradných jazykov. Výberové komisie počas pohovoru overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa časť pohovoru môže uskutočniť v danom ďalšom jazyku.

| — | Veková hranica: uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (4)]. |
| --- | --- |

—

Veková hranica: uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (4)].

Výber a vymenovanie

Európska komisia vyberie a vymenuje riaditeľa v súlade s postupmi, ktoré uplatňuje pri výbere zamestnancov a ich prijímaní do služobného pomeru [pozri: Document on Senior Officials Policy (5) (Dokument o politike týkajúcej sa riadiacich pracovníkov)].

V rámci tohto výberového konania Európska komisia zostaví porotu predbežného výberu. Táto porota po analýze všetkých prihlášok pristúpi k prvému overeniu kritérií účasti a identifikácii uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s porotou predbežného výberu.

Na základe týchto pohovorov porota predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie pre vymenúvanie (ďalej len „poradný výbor“). Poradný výbor po zohľadnení záverov poroty predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi pre výber pracovníkov. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie riaditeľa.

Uchádzači uvedení v užšom výbere poradného výboru absolvujú pohovor s príslušným eurokomisárom (eurokomisármi) zodpovedným za JRC (6).

Na základe týchto pohovorov Európska komisia prijme rozhodnutie o vymenovaní.

Vybraný uchádzač musí spĺňať všetky zákonné požiadavky týkajúce sa vojenskej služby, preukázať vhodné charakterové vlastnosti potrebné na výkon ich povinností a byť v primeranej fyzickej kondícii.

Vybraný uchádzač by mal mať platný certifikát o bezpečnostnej previerke alebo by mal byť schopný ho získať od národného bezpečnostného orgánu svojej krajiny. Osobná bezpečnostná previerka je administratívne rozhodnutie, ktoré sa prijíma na základe bezpečnostného vyšetrovania vykonaného príslušným národným bezpečnostným orgánom krajiny, ktorej je daná osoba štátnym príslušníkom, a to v súlade s uplatniteľnými vnútroštátnymi bezpečnostnými zákonmi a predpismi, a ktorým sa potvrdzuje, že danej osobe sa môže udeliť prístup k utajovaným skutočnostiam do určeného stupňa utajenia. (Treba mať na pamäti, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača.)

Až do udelenia osobnej bezpečnostnej previerky zo strany príslušného členského štátu a do ukončenia postupu bezpečnostnej previerky s brífingom, ktorý podľa právnych predpisov vyžaduje riaditeľstvo Európskej komisie pre bezpečnosť, nebude mať uchádzač prístup k utajovaným informáciám EÚ so stupňom utajenia CONFIDENTIEL UE/EU CONFIDENTIAL alebo vyšším, ani sa nebude zúčastňovať na žiadnych zasadnutiach, na ktorých sa o týchto utajovaných informáciách EÚ bude rokovať.

Z praktických dôvodov a s cieľom ukončiť výberové konanie v záujme uchádzačov (ako aj inštitúcie) čo najrýchlejšie, sa výberové konanie uskutoční iba v anglickom a/alebo vo francúzskom jazyku (7).

Rovnaké príležitosti

Európska komisia sa v súlade s článkom 1d) služobného poriadku (8) snaží o dosiahnutie strategického cieľa rodovej rovnosti na všetkých úrovniach riadenia do konca svojho súčasného mandátu a uplatňuje politiku rovnakých príležitostí podporujúcu prihlášky, ktoré by mohli prispieť k väčšej rozmanitosti, rodovej rovnosti a celkovej geografickej vyváženosti.

Podmienky zamestnávania

Plat a podmienky zamestnania sú stanovené v služobnom poriadku (9).

Úspešný uchádzač bude prijatý do pracovného pomeru ako úradník v platovej triede AD14 (10). V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania je Ispra v Taliansku.

Pracovné miesto je voľné od 16. januára 2021.

Nezávislosť a vyhlásenie o záujmoch

Od riaditeľa sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tejto webovej stránke a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K vašej prihláške treba pripojiť životopis vo formáte PDF a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie dostanete e-mail o potvrdení registrácie prihlášky. Ak nedostanete potvrdzujúci e-mail, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude informovať priamo Európska komisia.

V prípade záujmu o viac informácií a/alebo v prípade technických problémov pošlite e-mail na adresu: HR-MANAGEMENT-ONLINE@ec.europa.eu.

Dátum uzávierky

Dátum uzávierky registrácie je 26. marca 2021 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky nebudú akceptované.

Dôležitá informácia pre uchádzačov

Uchádzačom pripomíname, že práca jednotlivých výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto komisií je zakázaný. Všetky otázky sa musia adresovať sekretariátu príslušných porôt.

Ochrana osobných údajov

Európska komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (11).

---

(1)  Odborná prax sa zohľadňuje iba v prípade, ak ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služieb. Odborná činnosť vykonávaná na čiastočný úväzok sa musí vypočítavať pro rata na základe uznaného percentuálneho podielu odpracovaných hodín. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak bola čerpaná v rámci pracovnoprávneho vzťahu. Doktorandské štúdium sa započítava do odbornej praxe aj v prípade, že nebolo platené, avšak maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé obdobie sa môže započítať iba raz.

(2)  Uchádzači by mali v prípade všetkých rokov, počas ktorých nadobudli prax v riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií; 2. počet zamestnancov riadených pri výkone týchto funkcií; 3. objem spravovaného rozpočtu; 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené a 5.počet zamestnancov v rovnakom postavení.

(3)  http://eur-lex.europa.eu/legal-content/SK/TXT/PDF/?uri=CELEX:01958R0001-20130701&qid=1408533709461&from=EN.

(4)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN.

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(6)  Pokiaľ príslušný člen Komisie v súlade s rozhodnutiami Komisie z 5. decembra 2007 [PV(2007) 1811] a 30. septembra 2020 [PV(2020) 2351] nedelegoval túto úlohu na iného člena Komisie.

(7)  Výberové poroty zabezpečia, aby neboli zvýhodnení uchádzači, pre ktorých je jeden z týchto jazykov rodným jazykom.

(8)  http://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=SK.

(9)  http://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=SK.

(10)  Korekčný koeficient, ktorý sa uplatňuje na odmeny a dôchodky úradníkov a ostatných zamestnancov Európskej únie, predstavuje od 1. júla 2020 pre Ispru 90 %. Tento koeficient sa každoročne reviduje.

(11)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov. Týka sa to najmä dôverného charakteru a bezpečnosti takýchto údajov (Ú. v. EÚ L 295, 21.11.2018, s. 39).

---